Obrazloženje

Dana 8. svibnja 2026. godine objavljen je Zakon o izmjenama i dopunama Zakona o javnoj nabavi (NN, br. 48/26) te je stupio na snagu 16. svibnja 2026. godine, osim pojedinih odredbi koje se odnose na obveze u području jednostavne nabave te digitalnu razmjenu ugovora putem Elektroničkog oglasnika javne nabave Republike Hrvatske (EOJN RH) koje stupaju na snagu 1. rujna 2026. godine.
Radi usklađivanja općeg akta Naručitelja kojima se uređuju pravila, uvjeti i postupci jednostavne nabave s odredbama ovog Zakona, Hrvatski Crveni križ – Gradsko društvo Crvenog križa Delnice provodi postupak donošenja novog Pravilnika o provedbi postupaka jednostavne nabave.
Ovim Pravilnikom uredit će se pravila, uvjeti i postupci jednostavne nabave s novim, povećanim, pragovima za jednostavnu nabavu, proširiti pravila o sukobu interesa, predvidjeti mogućnost primjene elektroničkih sredstava komunikacije, urediti pravila, uvjeti i postupci putem modula jednostavne nabave u Elektroničkom oglasniku javne nabave Republike Hrvatske (EOJN RH), način ostvarivanja pravne zaštite i druge odgovarajuće odredbe s ciljem jačanja načela postupaka javne nabave, a osobito jačanja transparentnosti i jednakog tretmana, te omogućavanja učinkovite nabave te ekonomičnog i svrhovitog trošenje financijskih sredstava Naručitelja. 

